Parlamentul  României

Camera Deputaţilor

Comisia pentru muncă şi protecţie socială

Nr.27/693/08 februarie 2007
R A P O R T

asupra propunerii legislative pentru modificarea şi completarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului
1. În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură obişnuită, în vederea examinării şi întocmirii raportului, cu propunerea legislativă pentru modificarea şi completarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului, trimisă cu adresa nr. Pl.x 946 din 11 decembrie 2006.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1028/24.07.2006)

· avizul favorabil al Consiliului Economic şi Social (nr.1686/10.07.2006)

· avizul negativ al Comisiei juridice, de disciplină şi imunităţi (nr.31/1487/29.01.2007)

· punctul de vedere negativ al Guvernului (nr.2479/15.08.2006).

Propunerea legislativă are ca obiect de reglementare completarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului, cu modificările şi completările ulterioare, în sensul înscrierii în rândul beneficiarilor acestui act normativ a persoanelor care urmează cursurile de zi ale unei instituţii de învăţământ superior.
Comisia propune Plenului Camerei Deputaţilor aprobarea iniţiativei legislative întrucât este absolut necesară această măsură de protecţie şi ajutorare a persoanelor care, deşi sunt studente şi în consecinţă angrenate în procesul de învăţământ, decid să îşi asume responsabilitatea maternităţii cu riscurile pe care această stare o presupune.
2. Propunerea legislativă face parte din categoria legilor organice, conform prevederilor art.73 alin.(3)  din Constituţia României, republicată.

3. La dezbaterile care au avut loc în şedinţa comisiei din 7 februarie 2007 au participat, în conformitate cu prevederile art.55 din Regulamentul Camerei Deputaţilor, republicat:

· d-l Cătălin Dănilă – Secretar de Stat, Ministerul Muncii, Solidarităţii Sociale şi Familiei 

· d-na Mihaela Grecu – director, Ministerul Muncii, Solidarităţii Sociale şi Familiei 

· d-na Georgeta Bratu – director, Ministerul Muncii, Solidarităţii Sociale şi Familiei 

· d-na Cecilia Sebe – consilier, Ministerul Muncii, Solidarităţii Sociale şi Familiei 

· d-l Liviu Câmpanu – deputat, iniţiator.

4. La lucrările comisiei au fost prezenţi 16 deputaţi, din totalul de 19 membri ai comisiei.

Raportul comisiei a fost adoptat cu 12 voturi pentru şi 3 abţineri.

5. Propunerea legislativă a fost respinsă de Senat în şedinţa din 6 decembrie 2006.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune admiterea cu modificări a propunerii legislative, după cum urmează: 

I. Amendamente admise

În urma dezbaterilor, Comisia propune adoptarea proiectului de lege cu următoarele amendamente:
	Nr. crt.
	Text act normativ de bază
	Text proiect de modificare şi/sau completare
	Text propus de Comisie

(autorul amendamentului)
	Motivarea

amendamentelor propuse


	0
	1
	2
	3
	4

	1
	__
	Titlul legii
Lege privind modificarea şi completarea Ordonanţei de urgenţă a Guvernului nr.148/2005 privind susţinerea familiei în vederea creşterii copilului


	Lege privind completarea alin.(2) al art.1 din Ordonanţa de urgenţă a Guvernului nr.148/2005 privind susţinerea familiei în vederea creşterii copilului


	Pentru respectarea normelor de tehnică legislativă, ca urmare a completării propuse în prezentul raport.

	2
	__
	Articol unic. – Ordonanţa de urgenţă a Guvernului nr.148/2005 privind susţinerea familiei în vederea creşterii copilului, publicată în Monitorul Oficial al României, Partea I, nr.1008 din 14 noiembrie 2005, se modifică şi se completează după cum urmează:


	Art.I. – Ordonanţa de urgenţă a Guvernului nr.148/2005 privind susţinerea familiei în vederea creşterii copilului, publicată în Monitorul Oficial al României, Partea I, nr.1008 din 14 noiembrie 2005, aprobată cu modificări şi completări prin Legea nr.7/2007, se completează după cum urmează:
Autor: d-l deputat Stelian Duţu

	Pentru respectarea normelor de tehnică legislativă, ca urmare a completării propuse în prezentul raport.

	3
	(2) Cele 12 luni prevăzute la alin.(1) pot fi constituite integral şi din perioadele în care persoanele s-au aflat în una sau mai multe dintre următoarele situaţii: 

a) şi-au însoţit soţul/soţia trimis/trimisă în misiune permanentă în străinătate; 

b) au beneficiat de indemnizaţie de şomaj, stabilită conform legii; 

c) au beneficiat de concedii şi indemnizaţii de asigurări sociale de sănătate, potrivit legii; 

d) au realizat perioade asimilate stagiului de cotizare în sistemul public de pensii în condiţiile prevăzute la art. 38 alin.(1) din Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare; 

e) au realizat perioade de stagiu de cotizare în sistemul public de pensii în condiţiile prevăzute de actele normative cu caracter special care reglementează concedierile colective; 

f) au realizat în sistemul public de pensii, anterior datei intrării în vigoare a prezentei ordonanţe de urgenţă, perioade de stagiu de cotizare pe bază de contract de asigurare socială; 

g) au beneficiat de indemnizaţia lunară pentru creşterea copilului până la vârsta de 2 ani, respectiv până la vârsta de 3 ani în cazul copilului cu handicap; 

h) au beneficiat de pensii de invaliditate; 
i) au beneficiat de concediu fără plată pentru a participa la cursuri de formare şi perfecţionare profesională din iniţiativa angajatorului sau la care acesta şi-a dat acordul, organizate în condiţiile legii; 

j) au lucrat cu contract individual de muncă în străinătate, pe baza acordurilor guvernamentale bilaterale încheiate de România cu alte state; 

k) se află în perioada de întrerupere temporară a activităţii, din iniţiativa angajatorului, fără încetarea raportului de muncă, pentru motive economice, tehnologice, structurale sau similare, potrivit legii; 

l) se află în perioada de 60 de zile de la absolvirea cursurilor de zi ale învăţământului universitar, organizat potrivit legii, cu examen de licenţă sau de diplomă, în vederea angajării ori, după caz, trecerii în şomaj, potrivit legii.”


	1. Alineatul (2) al articolului 1 se completează şi va avea următorul cuprins:

Art.1. (2) În calculul celor 12 luni prevăzute la alin.(1) se includ şi perioadele în care persoanele s-au aflat în una sau mai multe dintre următoarele situaţii: 
a) şi-au însoţit soţul/soţia trimis/trimisă în misiune permanentă în străinătate;

b) au beneficiat de indemnizaţie de şomaj, stabilită conform legii; 

c) au beneficiat de concedii şi indemnizaţii de asigurări sociale de sănătate, potrivit legii; 

d) au realizat perioade asimilate stagiului de cotizare în sistemul public de pensii în condiţiile prevăzute la art.38 alin.(1) din Legea nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare; 

e) au realizat perioade de stagiu de cotizare în sistemul public de pensii, în condiţiile prevăzute de actele normative cu caracter special care reglementează concedierile colective; 

f) au realizat în sistemul public de pensii, anterior datei intrării în vigoare a prezentei ordonanţe de urgenţă, perioade de stagiu de cotizare pe bază de contract de asigurare socială; 

g) au beneficiat de indemnizaţia lunară prevăzută la alin.(1);

h) au urmat cursurile de zi ale unei instituţii de învăţământ superior.

	Se elimină.
Lit.a) – f) nemodificate
Se elimină lit.g) şi se menţine textul din lege.
Se menţine textul din lege, iar lit.h) se reformulează ca lit.m). 
Lit.i) – l) nemodificate
- La articolul 1 alineatul (2), după litera l) se introduce o literă nouă, litera m), cu următorul cuprins:

„m) urmează cursurile de zi ale unei instituţii de învăţământ autorizată conform legii.”

Autori: d-nii deputaţi Marian Sârbu, Dan Mocănescu, Adrian Miuţescu, Iuliu Furo, Ioan Cindrea, Filonaş Chiş, Gabriela Nedelcu, Boşneac Valentin


	Este absolut necesară introducerea acestei măsuri de protecţie şi ajutorare a persoanelor care, deşi sunt eleve ori studente şi în consecinţă angrenate în procesul de învăţământ, decid să îşi asume responsabilitatea maternităţii cu riscurile pe care această stare o presupune.


	4
	__
	__
	Art.II. - Ordonanţa de urgenţă a Guvernului nr.148/2005 privind susţinerea familiei în vederea creşterii copilului, publicată în Monitorul Oficial al României, Partea I, nr.1008 din 14 noiembrie 2005, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
Autori: d-nii deputaţi Marian Sârbu, Dan Mocănescu, Adrian Miuţescu, Iuliu Furo, Ioan Cindrea, Filonaş Chiş, Gabriela Nedelcu, Boşneac Valentin 

	Având în vedere numeroasele modificări şi completări aduse ordonanţei de urgenţă. 



Comisia propune aprobarea proiectului în forma propusă în raport, cu 12 voturi pentru şi 3 abţineri.

PREŞEDINTE,





SECRETAR,


Stelian DUŢU





Karoly KEREKES

Întocmit, 

Consilier Elena ANGHEL

